[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "CGGC yn yr Eisteddfod Genedlaethol Ceredigion"}, {"text_idx": "#000008", "text": "Rydyn ni\u2019n gyffrous ofnadwy i fod yn o\u0302l yn yr Eisteddfod Genedlaethol (30 Gorffennaf \u2013 6 Awst) ac yn rhannu stondin gyda\u2019n partner, CAVO."}, {"text_idx": "#000009", "text": "Rydyn ni ar y Maes drwy\u2019r wythnos i hyrwyddo gwaith gwych elusennau a mudiadau gwirfoddol ar hyd a lled Cymru. Rydyn ni\u2019n falch iawn y bydd nifer o\u2019n haelod-fudiadau yn ymuno a\u0302 ni hefyd i gynnal gweithgareddau amrywiol drwy gydol yr wythnos."}, {"text_idx": "#000010", "text": "Ar 4 Awst am 2pm byddwn ni\u2019n lansio Gwobrau Elusennau Cymru 2022. Felly ymunwch a\u0302 ni am gacen a \u2018bybli\u2019 (ar stondin CAVO a CGGC rhif 622-623) i ddathlu\u2019r ffaith bod y gwobrau ffantastig hyn yn o\u0302l, a chanfod sut gallwch chi enwebu eich hoff elusen neu wirfoddolwr fel ei fod yn cael y gydnabyddiaeth y mae\u2019n ei haeddu."}, {"text_idx": "#000014", "text": "Mae\u2019r Eisteddfod yn cael ei chynnal rhwng 30 Gorffennaf a 6 Awst 2022 ac yn cyflwyno rhaglen amrywiol o fwy na 1000 o ddigwyddiadau a gweithgareddau \u2013 gan gynnwys y Gymanfa Ganu draddodiadol a Gig y Pafiliwn gydag amrywiaeth o fandiau a chantorion Cymraeg cyfoes."}, {"text_idx": "#000015", "text": "Mae Prif Weithredwr yr Eisteddfod Betsan Moses wedi diolch i\u2019r gwirfoddolwyr sydd wedi helpu gyda\u2019r digwyddiad hyd yn hyn."}, {"text_idx": "#000016", "text": "\u2018Rydyn ni\u2019n diolch o galon i\u2019n holl wirfoddolwyr yn ardal Ceredigion sydd wedi bod yn gweithio gyda ni am gyfnod mor hir i dynnu popeth at ei gilydd."}, {"text_idx": "#000017", "text": "\u2018Mae wedi bod yn gyfnod anodd iawn i bawb, ac mae cefnogaeth a chyfeillgarwch ein pwyllgorau wedi bod yn gymaint o hwb a chymorth i ni wrth gynllunio a gwireddu ein rhaglenni ar gyfer eleni.\u2019"}, {"text_idx": "#000021", "text": "Ceisiadau ar agor am her iechyd a gofal newydd"}, {"text_idx": "#000026", "text": "Ymunwch a\u0302 ni ar y cyfryngau cymdeithasol"}]